Suharso Monoarfa

Dr. (H.C.) Ir. Hi. Suharso Monoarfa (pilotutuliyo to lipu lo Mataram, Nusa Tenggara Barat, 31 Oktober 1954; uumuruliyo 65 taawunu) de'uyito-yito politisi kebangsaan lo Indonesia. Tiyo botiya masaatiya ma hulo-hulo'a Menteri Perencanaan Pembangunan Nasional londo Kabinet Indonesia Maju Jokowi-Maruf. Tiyo olo politisi wawu pengusaha londo Hulontalo. Suharso botiya anggota lo Partai Persatuan Pembangunan (PPP), wawu tiyo olo anggota lo Dewan Pertimbangan Presiden (Wantimpres) tumula mayi lonto 19 Januari 2015 sambe tiyo lowali ta'uwa lo Partai Persatuan Pembangunan to tanggal 20 Maret 2019. Lapata'o uwito tiyo olo mowali Menteri Perumahan Rakyat to Kabinet Indonesia Bersatu II.

Masa Kiki'o
Suharso pilotutuliyo to lipu lo Mataram, Nusa Tenggara Barat, (NTB) 31 Oktober 1954, Tiyo londo koluarga lo pengusaha. Wakutu kiki'o tiyo tola-tola to bele Eyang B.J. Habibie to Kambungu Tamalate, Gorontalo.  Tiyo olo wakutu kiki'o motamania mopiyohu wolo Rusli Habibie, Gubernur lo Hulontalo masaatiya. Tiyo ohila momuhuta pilomulo wawu sanangi mohimelu ta mongodulahu u molaode  to dalalo.

Openu tiyo pilotutuliyo ode Mataram, Suharso onggo kiki'o tiyo lotitola wawu losikola to Malang, Jawa Timur. Lapata'o tiyo sikola SMA, tiyo lona'o to Bandung mo balajariya to Akademi Geologi wawu Portambangan wawu poturusi ilimuliyo mola to Fakultas Planologi Institut Teknologi Bandung (ITB), Jawa Barat. Wolo ilimu u uololiyo, Suharso ma mokalaja to Kota Bandung, Jawa Barat. Ngohuntuwa perusahaan u pilotituwotaliyo, wawu tiyo lo'otapu bilulo'a to timi'idu perusahaan boyito. Tiyo sanangi hilawo to dunia lo usaha lo hiheoliyo 20 taawunu.

Mobaca dulungo lo dupoto
Suharso uyito-yito ngota u molalito modelomo da'a momilohe dulungo lo dupoto politik hihipo. Karir kalajaliyo u mobonguliyo anggadu bohuliyo 80-an, uyito-yito bidang u motanggalo da'a. Tumula mayi monto perusahaan u hemoposadiya tililahepo barangi ode pengusaha asali lo Hulontalo, Gobel Grup, te Suharso olo hemokalaja tililahepa loma'o. To wolotaliyo konsultan to'u lopotihulo pabiriki lo hula, listrik tumuwota ode kaambungu, mopolayi'o koperasi, sambe perusahaan logistik maa pilokalajaliyo mayi. Dabo tiyo justru woluo karir u haya'o odelo ta'uwa usaha harian majalah oto lo mootoro.

Lapata'o boito tiyo tumuota karir u to'ootutuwa to grup Bukaka u ma'omota to tibawa lo bibiahu sepupu Jusuf Kalla, de'uyito-yito Aksa Mahmud. Monto bilulo'a asisten direktur sambe sekretaris korporasi maa dilihimaliyo mayi lo'u mopiyohu wawu ketelatenan u molanggato. Dabo kalajaliyo u molotolo to wawa'o Angkatan Muda Golkar (AMPI), u mopolundu dudutu tawar tiyo sambe o dudutu strategis to Kadin. Mondo dudutu utiyalo tiyo mowali direktur PT. Bukaka Telekomindo International. Dudutuliyo odelo komisaris to  PT. Agro Utama Global to pulito 90-an sambe bohuliyo 2000-an mopobilohe meembidu tiyo wolo pengusaha-pengusaha kalasi kakap u molandu modelomo da'a to bidang lo ekonomi wawu politik Indonesia yilapata reformasi.

Tota to'u tiyo momilohe dulungo lo dupoto lo boli'a modelo Suharso mo'otapu jabatan-jabatan politik u lo'u motota tiyo huna to kalaja. Pikiirangiliyo u ta'molotolo mohutu oliyo momili ode pindah ode Partai Persatuan Pembangunan (PPP) u mambo modelo oliyo mo'otapu kadera DPR wawu hulo-hulo'a to Komisi VII. Anggadu sa'ati boyito bilulo'a le Suharso lebe mantap to delomo jajaran pimpinan lo partai to tibawa lo ta'uwa Suryadharma Ali. Dudutu lo bondahara sambe lo wakili lo ta'uwa uumumu partai yimu-yimumuto moluanga profiliyo.

Karir Politik
Sukses to dunia lo usaha, Suharso mohimondalo tumuoto  dunia lo politik. To Pemilihan Umum 2004, tiyo lowali anggota wolo Partai Persatuan Pembangunan (PPP), wawu obinda'a mowali anggota Dewan Perwakilan Rakyat RI periode 2004 - 2009. To taawunu 2009, tiyo piliolo lo Presiden Susilo Bambang Yudhoyono mowali Menteri Perumahan Rakyat to Kabinet Indonesia Bersatu II. Dipo sambe wopato taawunu lowali menteri, tiluhatalio taawunu 2011 Suharso Monoarfa lotowuli lonto jabataniliyo sababu alasani pribadi wawu mohumbuto urusani bisnisliyo to bidang manufaktur wawu kimia.

Openu tiyo diila poli to pusaran totombulua, Suharso debo aktif to partai. Hiyambola tiyo mowali lebe aktif sa'ati yiloali olio konflik lo parteyi PPP wolota PPP kubu Suryadharma Ali wawu PPP kubu Romahurmuzy. Suharso ta heparacaya le Suryadharma Ali lobalango lohimbunguwa wolo PPP kubu Romahurmuzy, lolola PPP kubu Suryadharma Ali u masatiya ta'uwaliyo te Djan Faried. 

Yilapata Pemilihan Presiden 2014, Suharso wawu PPP kubu Romahurmuzy lohimbunguwa wolo Presiden Joko Widodo, ja lohuto mowali ta hemongimato pamarenta monto diluuari odelo u hepohutuwo lo PPP kubu Suryadharma Ali. Alhasiliyo, Presiden Joko Widodo mohile Suharso ma'omota mowali anggota dewan portimbangan lo presiden periode 2014 - 2019. 

Te Suharso olo mowali monjabat anggota Dewan Perwakilan Rakyat (DPR) periode 2004 - 2009 wawu hepiliyolo olo periode 2009 - 2014 londo Partai Persatuan Pembangunan. To 19 Januari 2015, tiyo piliyo lo Presiden Joko Widodo odelo tilala tuawu anggota dewan portimbangan lo presiden (wantimpres). To nona'o lo karir politikliyo, te Suharso Monoarfa maa lowali pelaksana tugas (plt) ta'uwa lo DPP Partai Persatuan Pembangunan (PPP) tanggal 16 Maret 2019. Putusani botiya hama yilapata pohutuo rapat pengurus harian u hadiriolo daadata majelis-majelis partai PPP (majelis syariah, majelis portimbangan, majelis pakar wawu mahkamah partai). Suharso mogandi Romahurmuzy u muunduru batanga yilapata loali odelo tersangka ole Komisi Pemberantasan Korupsi (KPK).

Pondidikan

Pondidikan Uumumu
 SDN Tretes II, Malang (1966)
SMPN 3, Malang (1969)
SMAN 1 Malang (1972)
 Akademi Geologi wawu Pertambangan, Institut Teknologi Bandung (1973)
 Planologi, Fakultas Teknik Sipil wawu Perencanaan, Institut Teknologi Bandung, Jawa Barat (1974 - 1978)
EDP University of Michigan (1994)
Persiapan Kandidat Doktor Ph.D di Curtin University Of Tecnology, Perth, Australia

Pondidikan Khusus
TARPADNAS Angkatan II Lemhannas dan Kantor Menpora (1985)
Asia Business Consultans, TQM Training, Singapura 1991
Executive Development Program (Program Pengembangan Eksekutif), pohutuo ole institusi to delomo wawu diluuari lo lipu.

Karir

Karaja
 Ponoliti/Project Leader Master Plan Pengembangan Bandung Raya, Ponolitian londo Lembaga Bantuan ITB (1976)
 Ponoliti/Project Leader Survey Tingkat Kemiskinan dan Disparitas Pendapatan beberapa Kota Besar di Pulau Jawa, BRM Bandung (1978 - 1980)
 Direktur Penerbitan IQRA Bandung (1979 - 1981)
General Manager PT First Nabel Supply (Gobel Group) (1981 - 1982)
 Ponoliti/Project Leader Studi Kelayakan Pabrik Gula di Sulawesi Utara, Tando Consultant (1981)
 Ponoliti/Project Leader Pengembangan Listrik Masuk Desa melalui Kelayakan Pembangunan Mini Hydro Plant BAPPENAS, Nusa Tenggara Barat ( 1982 )
 Direktur Pengembangan Sumber Daya Anggota KOPINDO (1983 - 1986)
 Ponoliti/Project Leader Pengembangan Ulat Sutra di Sulsel Nusa Consultant (1986)
 Ponoliti/Project Leader Peningkatan Usaha KUD melalui Pendekatan Single Commodity Departemen Koperasi (1987)
 Direktur Nusa Consultant (1988 - 1991)
 Tauwa lo Usaha Harian Majalah Mobil Motor (1991–2000)
 Wakili lo Direktur Utama PT Bukaka Teknik Utama (1992–1994)
Corporate Secretary PT Bukaka Teknik Utama (1994–1996)
 Direktur PT Bukaka Sembawang Systems (1995–1998)
 Komisaris PT Batavindo Kridanusa (1996–2000)
 Ponoliti/Project Leader Produk Unggulan dan Kebijakan Industri Nasional, KADIN (1996)
 Direktur PT Bukaka Telekomindo International (1997–2000)
 Komisaris Utama PT Agro Utama Global (1999–2002)
 Anggota DPR RI Daerah Pemilihan lo Hulontalo, dari Partai Persatuan Pembangunan (2004–2009)
 Menteri Negara Perumahan Rakyat Kabinet Indonesia Bersatu II (2009–2011)
 Anggota Dewan Pertimbangan Presiden (2015–2019)
 Plt. Ketua Umum Partai Persatuan Pembangunan (2019–masa tiya)
Menteri Perencanaan Pembangunan Nasional Kabinet Indonesia Maju pada kepemimpinan presiden Joko Widodo (2019– sambe masaatiya)

Kegiatan uwewo
 Wakiil Ketua Bidang Seni dan Sastra Mesjid Salman ITB ( 1975 )
 Ta'uwa Departemen Kegiatan Masyarakat DM ITB ( 1976 - 1977 )
 Moluladu, hampir dua ratus artikel, pada beberapa surat kabar ( 1976 - 2002 )
 Ta'uwa Presidium HPMI Gorontalo ( 1980 - 1986 )
 Anggota Pendiri Koperasi Pemuda Indonesia (Kopindo) ( 1981 )
 Moluladu di beberapa jurnal ilmiah, antara lain "Proceeding ITB" ( 1981 )
 Anggota Panel bidang Ekonomi Kirtranas Wanhankamnas ( 1982 - 1998 ) 
 Sekretaris Badan Kontak Pemuda Koperasi Dekopin ( 1984 - 1986 ) 
 Moluladu buku teks Koperasi untuk Universitas, Puslatpenkop ( 1985 )
 Pengurus Perkumpulan Gorontalo Lamahu, Jakarta ( 1992 - 1997 )
 Pemateri Corporate Strategic Management & General Management, Jakarta ( 1992 - 1996 )
 Workshop on Democracy in Indonesia during 1950's and New Order, Monash University, Australia ( 1992 )
 Pendiri dan Pengurus SUMO2301 ( 1993 ) 
 Pengajar Tamu Suskapim Pertamina ( 1995 - 1999 )
 Seminar on ASEAN Companies towards AFTA & Globalization, Asian Institute of Management, Manila ( 1995 )
 Anggota Tim Bappenas, dalam rangka pengembangan Hukum Ekonomi, AS ( 1995 )
 Menunaikan Ibadah Haji ( 1995 )
 Bendahara Yayasan Mesjid Rancho Indah, Jakarta Selatan ( 1997 - 1999 )
 Narasumber Kuliah Kewirausahaan, FE Universitas Trisakti, Jakarta ( 1998 - 2000 )
 Anggota Majelis Pakar DPP PPP ( 1999 ) 
Conference on Asian Corporate Recovery; Corporate Governance & Goverment, Worl Bank, Bangkok ( 1999 - 1999 )
 Kontributor pada buku "Bung Hatta" oleh Kompas ( 2003 )

Suharso Manoarfa olo aktif to organisasi, yakni Ta'uwa Dep. Kegiatan Masyarakat DM ITB 1976-1977, Anggota Pendiri Koperasi Pemuda Indonesia 1980-1986, Ta'uwa Presidium HPMI Gorontalo 1980-1986, Sekretaris Badan Kontak Pemuda Koperasi DEKOPIN 1984-1986, Pengurus Perkumpulan Gorontalo LAMAHU 1992-1997, wawu Anggota Majelis Ambua DPP PPP mondo taawunu 1999 sambe masaatiya.

Koluarga
Suharso Monoarfa pilotutuliyo wawu tilumumula londo koluarga pengusaha. Koluarga damangoliyo woluo marga "Monoarfa" (tilala tuwawu marga lo Hulontalo) u o garisi lo wali lo koluarga olongia to Hulontalo. Selain monoarfa, ngoolo marga hulontalo u cuukupu populer to pentas nasional uyito-yito marga Gobel, Marga Habibie, wawu marga Uno.

Bo ngo'idi catatan tutumulo pribadi Suharso Monoarfa u tuladu ole media. Mondo liyo wolo Carolina Kaluku, tiyo mo'otapu wala'o ngota lo tabua u sa'ati boito heo'umuru lo sikola lo duduta'a. Suharso Monoarfa lonika woli Carolina Kaluku, dabo to tanggal 12 September 2011 ti Carolina Kaluku logugati mobu'aya woliyo tumula to tanggal 2 Januari 2012. Tanggal 14 September 2011 Carolina Kaluku heputu bilataliliyo logugati mobu'aya boyito, dabo dila lohihewo poli muli pilopodaputariliyo gugatan mobu'aya boyito wolo nomoro 1881/pdt.g/pa.js. Diila mohiiheo lapata'o Suharso Monoarfa monika poli wolo Nurhayati Effendi, tiyo woluo dulota wala'o, de'uyito tanggulo timongoliyo Andhika Monoarfa wawu Raushanfikri Monoarfa.  

Dudutuliyo ilohiango mo'orasa stagnasi to'udipo tiyo mobotula mohualinga ode kadera dewan portimbangan lo presiden (watimpres) to taawunu 2015. De'upoliyo ta'uwa uumumu Partai Persatuan Pembangunan (PPP) kubu Romahurmuzy to 2019 botiya modepita Suharso mo'otapu bilulo'a pelaksana tugasi (plt) lo ta'uwa uumumu PPP. Dudutu botiya u lapata'o modepita suharso mo'otapu kadera Menteri Riset wawu Teknologi modelomo Kabinet Indonesia Maju u mamomandu Jokowi-Mar'ruf to periode 2019-2024.

Bilohu poli 
Kementerian Indonesia
 Daftar Presiden Indonesia
 Daftar Perdana Menteri Indonesia
 Kabinet

Pranala diluuari 

 Biografi Suharso di detik.com

Referensi

Taapulu
 
Pengusaha Indonesia
Tokoh Gorontalo
Suharso
Tokoh dari Mataram
Tokoh PPP
Alumni Institut Teknologi Bandung